**Razdjel: 109 MINISTARSTVO PRAVOSUĐA I UPRAVE**

**Glava: 10955 VISOKI PREKRŠAJNI SUD RH**

**Aktivnost: A637000 Vođenje sudskih postupaka iz nadležnosti Visokog prekršajnog suda RH**

OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU

FINANCIJSKOG PLANA ZA 2025. GODINU

1. SAŽETAK RAČUNA PRIHODA I RASHODA I RAČUNA FINANCIRANJA

Prema prikazanim podacima u tablici Sažetak prihoda i rashoda, ostvarenje/izvršenje u prvih 6 mjeseci 2025. godine je veće nego ostvarenje/izvršenje za isto obračunsko razdoblje u 2024. godini (indeks 122,15). Ostvarenje/izvršenje u prvih 6 mjeseci 2025. u odnosu na tekući plan za 2025. godinu je oko 54,74% od plana.

1. IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI

Skupina 66 – Prihodi od prodaje proizvoda i robe te pruženih usluga

Vlastiti prihodi se ostvaruju naplatom usluga fotokopiranja spisa. U prvom polugodištu 2024. prihoda u ovoj skupini je 7,00 eura, dok ih u prvom polugodištu 2025 nije bilo.

Skupina 67 – Prihodi iz nadležnog proračuna

Ostvareni prihodi iz proračuna u prvih 6 mjeseci 2025. godine su veći u odnosu na prihode u istom obračunskom razdoblju u 2024. godini (indeks 122,15), dok u odnosu prema planu za 2025. godini iznose 54,74%.

Skupina 31 - Rashodi za zaposlene

Rashodi za zaposlene u prvih 6 mjeseci 2025. godine su veći u odnosu na rashode za isto obračunsko razdoblje u 2024. godini. (indeks 121,88), dok su ti isti u odnosu prema planu za 2025. godinu oko 55,46% od plana. Razlog povećanja su veće plaće, te uvođenje određenih materijalnih prava za pravosudne dužnosnike.

Skupina 32 - Materijalni rashodi

Materijalni rashodi u prvih 6 mjeseci 2025. godine su veći u odnosu na rashode za isto obračunsko razdoblje u 2024. godini. (indeks 127,17), dok su ti isti u odnosu prema planu za 2025. godinu oko 45,92% od plana. Razlog povećanja je u većem broju odrađenih službenih putovanjima u odnosu na isto razdoblje prošle godine (indeks 137,61), većim izdacima za tekuće i investicijsko održavanje kotlovnice, tj, sustava grijanja i hlađenja (indeks 152,50), zatim u obavljenim sistematskim pregledima za sve zaposlenike preko 50 godina života (indeks 8.888,89).

Skupina 34 - Financijski rashodi

Financijski rashodi u prvih 6 mjeseci 2025. godine su neznatno manji u odnosu na rashode za isto obračunsko razdoblje u 2024. godini. (indeks 84,94), dok su ti isti u odnosu prema planu za 2025. godinu oko 29,21% od plana.

Skupina 42 – Rashodi za nabavu proizvedene dugotrajne imovine

Rashodi za nabavu proizvedene dugotrajne imovine u prvih 6 mjeseci 2025. godine su neznatno veći u odnosu na rashode za isto obračunsko razdoblje u 2024. godini (indeks 102,99), dok su ti isti u odnosu prema planu za 2025. godinu oko 48,59% od plana.

C) IZVJEŠTAJ O PRIHODIMA I RASHODIMA PREMA IZVORIMA FINANCIRANJA

Visoki prekršajni sud RH se primarno financira iz općih prihoda proračuna (šifra 11), a tek neznatno iz vlastitih prihoda (šifra 31). Tako se svi izračuni i odnosi u ovom izvješću preslikavaju iz prethodnih izvješća.

D) IZVJEŠTAJ O RASHODIMA PREMA FUNKCIJSKOJ KLASIFIKACIJI

Ukupni rashod se odnosi na rashod za sudsku djelatnost (šifra 033). Izvršenje u prvom polugodištu 2025. godine je veće u odnosu prema izvršenju za isto obračunsko razdoblje u 2024. godini (indeks 122,15), dok je izvršenje u prvom polugodištu 2025. u odnosu na plan za 2025. godinu neznatno veće (indeks 54,74).